Osm:Wmthelp-hierarchies.text/da

Kortet understøtter også relationer, der indeholder andre relationer. Disse hierarkier bruges på to forskellige måde i OSM-databasen: de bruges enten til at opdele meget lange ruter (f. eks. [E1](http://hiking.waymarkedtrails.org/route/European%20walking%20route%20E1)), eller de bruges til at undgå dobbeltarbejde, når to ruter følger den samme vej (se for eksempel den schweiziske [Via Francigena](http://hiking.waymarkedtrails.org/route/Via%20Francigena,%20Swiss%20part), der indgår som en del af den europæiske [Via Romea Francigena](http://hiking.waymarkedtrails.org/route/Via%20Romea%20Francigena)). I det første tilfælde udgør underrelationerne ikke komplette ruter, og de bør derfor ikke vises uafhængigt af resten af ruten på kortet.

Hvordan en underrelation præcist håndteres under tegningen af kortet afhænger af `network`-tagget:


 * Hvis en over- og underrelation har samme network-tag, betragtes underrelationen kun som et stykke af overrelationen. Det vil sige, at dens rute tilføjes til overrelationen, og underrelationen vises ikke på kortet.
 * Hvis over- og underrelationerne har forskellige network-tags, betragtes relationen som uafhængig. Ruten for underrelationen tilføjes til overrelationen, og begge relationer vises på kortet.


 * Bemærk:* Du kan altid se nærmere på underrelationer ved hjælp af rutebrowseren. Du kan ganske enkelt vælge overrelationen, og så vises en liste, hvor du kan vælge mellem underrelationerne.